stanford-oval/wikipedia huggingface dataset:
פרדוקס עלי התה
הערות שוליים

↑  Albert Einstein, The Cause of the Formation of Meanders in the Courses of Rivers and of the So-Called Baer’s Law. גרסה אנגלית של המאמר
פלאסה מוריונס

| --- | --- |

כיכר פלאסה מוריונס, תצפית מדרום. ברקע מבצר סנטיאגו (אנ')
 מידע כללי
 על שם:  דומינגו מוריונס מוראלה (ספ')
 הקמה
 תקופת הבנייה:  ? – המאה ה-17
 מיקום
 מדינה:  הפיליפינים הפיליפינים
 עיר:  מנילה
 רובע:  אינטרמורוס (אנ') של מנילה
 קואורדינטות:  14°35′36″N 120°58′17″E﻿ / ﻿14.593305555556°N 120.97125°E﻿ / 14.593305555556; 120.97125
  מפת מיקום  מפה מפורטת   (למפת מטרופולין מנילה מוגדלת) פלאסה מוריונס(למפת מטרופולין מנילה רגילה) פלאסה מוריונס he  he tabBackground:;tabBorder:#aaa;defaultTab:0;
 
פלאסה מוריונס (בספרדית: Plaza Moriones) היא כיכר ציבורית באינטרמורוס (אנ') של מנילה בירת הפיליפינים. הכיכר ממוקמת מול הכניסה למבצר סנטיאגו (אנ'), זוהי אחת משלוש כיכרות מרכזיות באינטרמורוס. האחרות הן פלאסה דה רומא הממוקמת מצפון לקתדרלה של מילנו, פלאסה דה ארמאס (אנ') הממוקמת בתוך שטח המבצר.
היסטוריה

במפות הישנות של מנילה העתיקה משנת 1671, פלאסה מוריונס נקראה במקור פלאסה דה לה פורסה Plaza de la Fuerza (כיכר הכוח או הכוחות). בעבר הכיכר הייתה מגרש מסדרים ומצעדים צבאיים ריק, ששימש את החיילים שחיו בתוך מבצר סנטיאגו. הוא שימש כמגרש מסדרים עד שהמבצר ניזוק ברעידת האדמה בשנת 1863 בו נהרסה גם העיר מנילה. לאחר רעידת האדמה נבנו על מגרש המסדרים צריפים צבאיים זמניים. בשנת 1875, הכיכר התרוקנה שוב והייתה ריקה. בשנת 1898, שונה שם הכיכר לפלסה דל ג'נרל מוריונס, על שם דומינגו מוריונס מוראלה (ספ'), איש צבא ספרדי, שכיהן כמושל הכללי של הפיליפינים בין השנים 1877-1881.
במהלך התקופה הקולוניאלית האמריקאית (אנ'), הכיכר שמרה על תפקידה כמגרש מסדרים ומצעדים, אך בשנות השלושים של המאה העשרים, על פי ה. אוטלי בייר (אנ') שהיה במרבית חייו הבוגרים אנתרופולוג בפיליפינים, שצבא ארצות הברית - שהמטה שלו היה במבצר סנטיאגו באותו הזמן - השתלט על רחבת המסדרים ובנה שם מגורי חיילים.
כאשר אינטרמורוס נהרס בקרב מנילה (אנ') במהלך מלחמת העולם השנייה, פלאסה מוריונס חזרה להיות שטח פתוח וריק, באותה תקופה השטח שימש כחניון מכוניות ואוטובוסים במשך שנים אחרי המלחמה. שחזור האינטרמורוס הביא גם לפיתוח של פלאסה מוריונס מחדש. בשנת 1973 הוגשה תוכנית השחזור הראשונה. עבודות הפיתוח נעשו בשתי פעימות על ידי ממנהלת האינטרמורוס (אנ'): תחילה בשנת 1993, ושוב בשנת 2017.
הקתדרלה של מנילה
מפה זו של מנילה משנת 1898 הייתה הראשונה שקראה בשם פלאסה מוריונס, בצד השמאלי למטה
שער הכניסה למבצר סנטיאגו
רישום פורטרט מ-15 בינואר 1881, של המושל הכללי על הפיליפינים דומינגו מוריונס (ספ'), שעל שמו נקראת הכיכר
ארכיטקטורה

במקור הייתה פלאסה מוריונס שטח פתוח מכוסה דשא, כפי שתועד בשנת 1875. בשנת 1903, הרחבה הייתה מרחב מוזנח, בהיקף שלה גדלו כמה עצים. בשנות השלושים של המאה העשרים, תצלומי אוויר מראים כי עצים צמחו בצידה הצפוני של הרחבה, קרוב לכניסה למבצר, ואילו הצד הדרומי נותר שטח פתוח. לאחר מלחמת העולם השנייה, הרחבה חזרה להיות מכוסה ברובה בעשב. בשנת 1983 ניטעו עוד עצים ושיחים ונבנו שבילי בטון ומזרקה.
בשנת 1973 ממשלת ספרד הציעה לפתח מחדש את העיר העתיקה והמרחבים הציבוריים, האינטרמורוס, של מנילה. התוכניות לפיתוח מחדש של כיכר פלאזה מוריונס נכתבו והוגשו למנהלת האינטרמורוס של מנילה. בתוכניות של ממשלת ספרד, הכיכר תוכננה להיות "אזור לבילוי תרבותי". בתחילת שנות התשעים מינהלת האינטרמורוס הזמינה את אדריכלית הנוף דולי פרז לעצב מחדש את הרחבה. העיצוב המחודש של פרז, שהושלם בשנת 1993, הפך את השטח הפתוח לגן עם צמחייה אופיינית לגינות מהמאה ה-19. כחלק מהתכנון המחודש נשתלו עצים, בהתאם למראה ההיסטורי הכללי של אינטרמורוס. שבילי הרחבה וקירותיה הנמוכים היו ממוסגרים באדמה ואבנים טבעיות. עיצוב זה של פלאסה מוריונס נשמר במשך כמעט 25 שנה. דבר שהפך את רחבת פלאסה מוריונס למקום פופולרי לקיום פיקניקים, אירועים, חתונות, הולכת כלבים ופעילות גופנית.
ארכיטקטורה > בנייה מחדש ב-2017

בשנת 2014, מינהלת האינטרמורוס המשיכה בפעימה השנייה של השיפוץ של פלאסה מוריונס, בעלות של 24 מיליון פסו פיליפיני. מימון השיפוץ בוצע על ידי הרשות לתשתיות תיירות (אנ') (TIEZA), יחידת סמך של משרד התיירות הפיליפיני ה-DOT. כיכר מוריונס המחודשת נפתחה מחדש לקהל הרחב על ידי משרד התיירות (DOT) הפיליפיני ב-17 באפריל 2017.
כחלק מהפיתוח מחדש של הכיכר, שנועד להחזיר את הכיכר לתפקידה המקורי כמגרש מסדרים, הוחלפו הגנים ומשטחי הדשא בריצוף גרניט, עם שטחים מוגדרים לאזורי גינון מטופחים בהיקף של הכיכר, כולל מספר עצי קלצ'וצ'י. עיצוב מחודש זה מאפשר תצפית בלתי מוגבלת על שער מבצר סנטיאגו מרחוב סנטה קלרה, הנמצא בקצה הדרומי של הרחבה, כמו גם את קתדרלת מנילה (אנ') מהקצה הצפוני של הרחבה. במרכז הרחבה הותקנה גם מזרקה חדשה.
הפיתוח מחדש עורר ביקורת מצד מדריך הטיולים ופעיל התרבות קרלוס קלדרן (אנ'), שהתלונן כי רשות העתיקות "דרכה על ליבי" לאחר שגילה את השיפוצים כשחזר מטיול מחוץ לפיליפנים. מאוחר יותר ציין קלדרן כי השיפוצים נראו "שטוחים, רדודים, ואין להם שום קשר לדמותו או להיסטוריה של אינטרמורוס". הוא אף כינה בכינויי גנאיי את הכיכר. בנוסף הוא התרעם על בזבוז כספי משלמי המיסים. רשות העתיקות הפיליפינית לא ערכה התייעצויות פומביות אודות פרויקט הפיתוח מחדש, מכיוון שלא נדרש על פי החוק לעשות זאת, אך אנשים שבילו והשתמשו בעבר במקום באופן קבוע, קוננו על אובדן הפארק שלהם. לדברי, האדריכל אוגוסטו פ. ויללון. הפארק היה כמו אוויר לנשימה במיוחד ובהתחשב בעובדה על היעדר שטחים ירוקים ופתוחים במנילה. להגנתה הדגישה רשות העתיקות כי התייעצה עם אדריכלי נוף ומומחי מורשת כאשר החלה הפעימה השנייה של הפרויקט בשנת 2014 וקלדרן בעצמו ציין שהוא מתואם עם בעלי העניין בפרויקט.
ראו גם

מנילה
פלאסה דה רומא
פלאסה דילאו
הערות שוליים

↑  "A Walk in the Park: 10 Manila Parks to Visit". SPOT.ph. Summit Media. אורכב מ-המקור ב-22 בפברואר 2014. נבדק ב-2 ביולי 2013. {{cite web}}:  (עזרה)
1 2 3 4 5 6 7  "VERA FILES FACT SHEET: Plaza Moriones in Intramuros". Vera Files. 12 במאי 2017. אורכב מ-המקור ב-7 באפריל 2020. נבדק ב-6 באפריל 2020. {{cite news}}:  (עזרה)
↑  "Fort Santiago". Intramuros Administration. אורכב מ-המקור ב-25 ביולי 2013. נבדק ב-2 ביולי 2013. {{cite web}}:  (עזרה)
1 2 3 4 5  Bueno, Anna (31 במרץ 2017). "What you need to know about the Intramuros rehabilitation". CNN Philippines. אורכב מ-המקור ב-7 באפריל 2020. נבדק ב-6 באפריל 2020. {{cite news}}:  (עזרה)
1 2  "Press Release: Fort Santiago Opens New Areas" (הודעה לעיתונות). Intramuros Administration. נבדק ב-6 באפריל 2020. {{cite press release}}:  (עזרה)(הקישור אינו פעיל)
1 2 3 4 5  Villalon, Augusto F. (6 במרץ 2017). "Updating Plaza Moriones in Intramuros". Philippine Daily Inquirer. אורכב מ-המקור ב-7 באפריל 2020. נבדק ב-6 באפריל 2020. {{cite news}}:  (עזרה)
↑  Parrocha, Azer N. (18 באפריל 2017). "Fort Santiago's Paseo Soledad, Plaza Moriones get facelift". Manila Bulletin. אורכב מ-המקור ב-7 באפריל 2020. נבדק ב-6 באפריל 2020. {{cite news}}:  (עזרה)
↑  Chee Kee, Raoul J. (22 בינואר 2020). "Why you should check out Intramuros now". Philippine Daily Inquirer. אורכב מ-המקור ב-22 בינואר 2020. נבדק ב-9 באפריל 2020. {{cite news}}:  (עזרה)
הגנים לשעבר של פלאזה מוריונס, שצולמו בשנת 2011.
פלאזה מוריונס בשנת 2020 במהלך הסגר בעקבות מגפת הקורונה
צפון אריזונה

ענני מונסון קיציים מעל פסגת המפריז, במבט מאגם מורמון
צפון אריזונה (באנגלית: Northern Arizona) הוא אזור גאוגרפי בלתי רשמי באריזונה. רמת קולורדו, שחלקה הדרומי קרוי באריזונה שולי מגיון, חולשת על צפון אריזונה. במערב אזור זה שוכן הגרנד קניון, במרכזה נמצא המדבר הצבוע ובמזרחה ממוקמות השמורות הגדולות של שבטי הילידים הופי ואומת נאוואחו.
פלגסטף היא העיר הגדולה והעיקרית בצפון אריזונה. המקומיים חלוקים בשאלת שיוכה של קינגמן לצפון אריזונה. שטחים נרחבים בצפון אריזונה הם פארקים לאומיים, שמורות טבע או שטחים אחרים שמנוהלים על ידי לשכת ניהול הקרקעות של ארצות הברית.
בצפון אריזונה קיימת אוכלוסיית מורמונים גדולה המקיימים מקדש מורמוני בסנופלייק.
| דגל אריזונה מדינת אריזונה |
| --- | --- | --- |
| בירת המדינה | פיניקס |  |
| אזורים גאוגרפיים | אזור ספורד • גרנד קניון • דרום אריזונה • המטרופולין של פיניקס • ההרים הלבנים • השדה הגעשי סן פרנסיסקו • מדבר מוהאבי • מדבר סונורה • עמק מוניומנט • עמק ורדה • פרוזדור השמש של אריזונה • צפון אריזונה • צפון-מזרח אריזונה • צפון מרכז אריזונה • קניון אוק קריק • רמת מגיון • רמת קאיבאב • רמת קולורדו • רמת קוקונינו • רצועת אריזונה • שולי מגיון |  |
| היישובים הגדולים ביותר | פיניקס • טוסון • מסה • צ'נדלר • גלנדייל • סקוטסדייל • גילברט • טמפה • פאוריה • סופרייז • יומה • אבונדייל • פלגסטף • גודייר • לייק האווסו סיטי • באקאיי • קאסה גראנדה • סיירה ויסטה • מריקופה • אורו ואלי |  |
| נושאים נוספים | מחוזות • היסטוריה |  |
ערך זה הוא קצרמרבנושא גאוגרפיה של ארצות הברית. אתם מוזמנים לתרום לוויקיפדיה ו.
צילום חתונות

תמונת החתונה של המלכה ויקטוריה והנסיך אלברט
בחברה החרדית נהוג לצלם צילומי סטודיו באולם החתונה עצמו, לפני טקס קבלת הפנים
צלם חתונות מצלם את קריאת הכתובה בחופה
צילום חתונות הוא תחום בצילום העוסק בכל פעילויות הצילום הקשורות בחתונה. דבר זה יכלול לרוב תצלומים של בני הזוג ביום החתונה, צילום קבלת הפנים, הטקס עצמו ועוד.
למעשה, אף לפני המצאת הצילום הנציחו אנשים את עצמם ביום חתונתם. ציור של יאן ואן אייק משנת 1434 מתעד את נישואי הזוג ארנולפיני ומהווה דוגמה להנצחה מסוג זה.
התפתחות צילומי החתונות התרחשה בד בבד יחד עם התפתחותו של הצילום עצמו, החל מראשית המאה ה-19. תמונת החתונה הראשונה צולמה ככל הנראה בסביבות 1840, בחתונת המלכה ויקטוריה והנסיך אלברט.
היסטוריית צילומי חתונות

בראשית עידן הצילום לא נהגו אנשים לשכור צלם לתיעוד האירוע עצמו עקב העובדה שצילום כזה היה יקר מדי. בנוסף, כלי הצילום באותה תקופה היו מגושמים ביותר, ולפיכך רוב הצילומים נעשו בסטודיו ולא באירוע עצמו. עד לאמצע המאה ה-19 נהגו אנשים להצטלם לפני ואחרי החתונה, כשהם אינם לבושים בבגדי האירוע.
החל משנות השישים המאוחרת של המאה ה-19 החלו הזוגות להצטלם בבגדי החתונה ולראשונה היו ששכרו צלם שהיה נוכח באירוע עצמו.
ברבות השנים הטכנולוגיה השתפרה אך עדיין זוגות רבים הצטלמו רק צילום חתונה רשמי אחד. אלבומי חתונות החלו להיות נפוצים יותר לקראת 1880. בתקופה זו היו שנהגו לצלם את מתנות החתונה בין תמונות החתונה.
עם תחילת המאה ה-20 החלו להופיע תמונות צבעוניות. אולם, תמונות אלו היו יקרות ולא איכותיות ולפיכך רוב צילומי החתונה בתקופה זו נותרו עדיין בגרסת שחור-לבן.
התופעה של צילום אירוע החתונה כולו הפכה לנפוצה רק לאחר מלחמת העולם השנייה בעקבות תחילת השימוש בסרט הצילום והמצאת הפלאש הקומפקטי, אמצעים אלו הפכו את הצילום לזמין יותר.
החל משנות ה-70 של המאה ה-20 החל צילום החתונות לגבש את הצורה בה רגילים לצלם כיום.
גישות שונות בצילומי חתונה

סגנונות צילומי החתונה מתחלקים לשתי אסכולות עיקריות. הראשונה היא הצורה הקלאסית, המלאכותית יותר: הצלם יעמיד בתנוחות שונות את המצטלמים, לעיתים יצלמם יחד עם רקעים מלאכותיים ועוד.
השנייה היא סגנון צילום פוטוג'ורנליסטי. מונח זה בא במקור מתחום הצילום העיתונאי. צילום בסגנון זה ינסה להעביר את האירוע עצמו, ה'סיפור' המתרחש במהלך החתונה לתמונות וידגיש רגעים ורגש.
סגנון צילום נוסף השכיח באסיה ובעיקר בסין הוא צילום הנערך בסטודיו צילום. הזוגות הנישאים בוחרים סטודיו שבו הם ייערכו את צילומי החתונה שלהם ושם נערך הצילום. הסטודיו יכלול לעיתים ספר ומאפר שיעזרו בהחלפת התלבושת בין הצילומים.
בחברה החרדית מקובל לערוך צילום סטודיו באולם עצמו לזוג ולמשפחת הזוג כולה. צלם החתונה מביא איתו רקעים ואביזרי צילום נוספים ועורך סדרת צילומים לפני קבלת הפנים לבני המשפחה הקרובה.
כיום צילומי החתונה לרוב זונחים את האופי המסורתי של צילום מתוכנן מראש והגישה נוטה להיות פוטוג'ורנליסטית. הדגש של הצילום הוא ללכוד את הסיפור והאווירה שבתמונה. על מנת ליצור תמונות איכותיות בסגנון זה יש צורך בתאורה טובה, קומפוזיציה איכותית ותזמון נכון. לדוגמה בסגנון להרוס את השמלה הצילומים נעשים באתרים ובמצבים העומדים בניגוד לחגיגיות, לדוגמת צילומים ההורסים את שמלת הכלה.
חבילת צילום

חבילת צילום סטנדרטית משתנה מצלם לצלם. לרוב מדובר בצילום תמונות ללא הגבלה ומספר מוקצב של הדפסת תמונות שנבחרות על ידי הזוג הנערכת בידי הצלם. צלמים רבים קובעים מספר שעות מוגבל ודורשים תוספת תשלום על כל חריגה.
בדרך כלל יקבל הזוג אלבומי חתונה בתוספת אלבומים להורים. יש גם הנותנים מספר מוקצב של תמונות שחור-לבן או ספיה.
סוג נוסף של אלבומי חתונות שהפך לפופולרי בתחילת המאה ה-21 הוא האלבומים הדיגיטליים. אלבום כזה נערך על ידי גרפיקאי באמצעות גרפיקה ממוחשבת וניתן להוסיף טקסטים, מסגרות ורקעים. הדפסה של אלבום דיגיטלי נעשית בבית דפוס והעמידות של האלבומים הללו נחשבת טובה יותר.
צ'נאדאפאצה

| --- | --- |
סמל צ'נאדאפאצהסמל צ'נאדאפאצה

 מדינה:  הונגריה הונגריה
 חבל:  המישור הגדול הדרומי
 מחוז:  בקש בקש
 נפה:  נפת אורושהאזה
 שטח:  51.31 קמ"ר
 אוכלוסייה:  ‏
  ‑ בכפר:  2,328 (1 בינואר 2021)
 קואורדינטות:  46°33′00″N 20°53′00″E﻿ / ﻿46.55°N 20.883333333333°E﻿ / 46.55; 20.883333333333 
 אזור זמן:  UTC +1
 http://www.csanadapaca.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.צ'נאדאפאצה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.צ'נאדאפאצה  he tabBackground:;tabBorder:#aaa;defaultTab:0;
 
צ'נאדאפאצה (בהונגרית: Csanádapáca) הוא כפר בנפת אורושהאזה שבמחוז בקש בדרום מזרח הונגריה. עד לשואה הייתה בו קהילה יהודית קטנה.
כמו יישובים רבים באירופה גם מספר התושבים בצ'נאדאפאצה נמצא בירידה. בשנת 1990 חיו בכפר 2,982 תושבים, ובשנת 2021 רק 2,328 תושבים.
אזור זה היה מיושב כבר בתקופה הפרהיסטורית. במהלך חפירות במקום התגלו ממצאים מתקופת הברונזה.
יהודי צ'נאדאפאצה

יהודים ישבו בצ'נאדאפאצה במאה ה-19 וב-1944 נרצחו בשואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 85 | 3,171 |
| 1910 | 62 |  |
| 1920 | 28 |  |
| 1930 | 27 |  |
| 1941 | 24 | 4,629 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי צ'נאדאפאצה שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז בקש |
| --- | --- | --- |
| ערי המחוז | בקשצ'בה  |  |
| ערים |  בטוניה •  בקש •  • צ'ורוואש •  דוואוואניה •  אלק •  פיזשדיארמט •  גיומנדרד •  גיולה •  קונדורוש •  קרשלדאן •  מדגיישג'האזה •  מזברן •  מזהגייש •  מזקובאצ'האזה •  אורושהאזה •  שרקד •  סרווש •  סגהאלום •  טוטקומלוש •  אויקיגיוש •  וסטה |  |
| כפרים | בקשסנטאנדראש • צ'בסבדי • דובוז • גרנדאש • קטשופרון • סבדקיגיוש • טלקגרנדאש • דומבג'האז • קוורמש • אלמאשקמראש • דומבירטוש • קספר • קישדומבג'האז • קונאגוטה • מגיארבאנהגייש • מגיארדומבג'האז • מדגיישבודזאש • נג'באנהגייש • נג'קמראש • פוסטאוטלקה • וגג'האזה • צ'אדסאלאש • אצ'גפלבה • הוניה • בלמגייר • קמוט • קרשטרצ'ה • טרהוש • מורון • קרשויפלו • קרטססיגט • בוצ'ה • קטגיהאזה • לוקשהאזה • אורמניקוט • קרדוש • צ'בצ'וד • בקשאמשון • צ'נאדאפאצה • גאדורוש • קרדושקוט • נג'סנאש • פוסטפלדוואר • ביהראוגרה • גסט • קרשנג'הרשאן • קטגיאן • מהקרק • מזגיאן • שרקדקרסטור • אויסלונטה • ז'דאן |  |
| יישובים בנפת אורושהאזה |
| --- | --- | --- |
| יישובים | אורושהאזה • טוטקומלוש • בקשאמשון • צ'נאדאפאצה • גאדורוש • קרדושקוט • נג'סנאש • פוסטפלדוואר |  |
פרדוקס סנט-פטרסבורג

פרדוקס סנקט פטרבורג (באנגלית: סנט פטרסבורג) הוא מעין-פרדוקס בתורת ההסתברות ובתורת קבלת ההחלטות, המבוסס על משחק הימורים המוביל למשתנה מקרי עם תוחלת אינסופית. הפרדוקס מספק דוגמה פשוטה לבעיה של הערכת שווי כלכלי, שבה התוחלת מביאה לתוצאות שגויות בעליל. הפרדוקס קרוי כך על שם מאמרו של דניאל ברנולי, שהציג אותו ב-1738 בכתב העת "כתבי האקדמיה המלכותית למדעים של סנקט פטרבורג". עם זאת, מקורו של הפרדוקס במכתב שכתב ניקולאוס ברנולי(אנ'), בן-דודו של דניאל, ב-1713.
חשיבותו של פרדוקס זה בכך שהוא הניח את הבסיס לעיסוק בשנאת סיכון שמיושמת בקבלת החלטות בניהול תיקי השקעות וניהול סיכונים, ביטוח, הימורים ועוד.
הפרדוקס

מוסד הגרלות מציע את המשחק הבא. תמורת כרטיס שמחירו יחושב מיד, זכאי השחקן להטיל מטבע הוגן שוב ושוב, עד שהמטבע נופל על "עץ" בפעם הראשונה. באותה עת, מוכפל סכום הזכייה עם כל הטלת מטבע, כך שאם המטבע הוטל X פעמים, סכום הזכייה הוא  T=2^{X} שקלים. באופן כזה, יש לשחקן סיכוי של חצי לזכות בשני שקלים, סיכוי של רבע לזכות בארבעה שקלים, סיכוי של שמינית לזכות בשמונה שקלים, וכן הלאה. חישוב של התוחלת המתמטית של הזכייה, מוביל למסקנה שערך המשחק אינסופי: התוחלת מתקבלת מסיכום הזכיות האפשריות, כשהן מוכפלות כל אחת בהסתברות שלה:  E(T)=2^{-1}\cdot 2^{1}+2^{-2}\cdot 2^{2}+2^{-3}\cdot 2^{3}+\cdots =1+1+\cdots =\infty .
אנשים שמציעים להם להשתתף במשחק מעריכים את שוויו בסכומים נמוכים, למרות ששחקן רציונלי אמור, כביכול, לשלם כל מחיר על מנת להשתתף במשחק.
פתרונות הפרדוקס

לפרדוקס הוצעו פתרונות מסוגים שונים, שנזכיר כאן בתמצית:
פונקציית תועלת: הניסוח הפשטני שבו זכייה ב-n שקלים מחושבת כאילו ערכה הוא n, מתעלם מכך שככל שהזכייה גדולה יותר, התועלת השולית שגלומה בה יורדת, ושהמהמר אינו מחשב את תוחלת הרווח (האינסופית) אלא את תוחלת תועלת הרווח (הסופית). פתרון כזה הציע דניאל ברנולי.
הזנחת אירועים חריגים (ברוח תאוריית הברבור השחור): זהו הפתרון של ניקולאי ברנולי.
חישוב תוחלת הרווח על פי ההסתברות הסובייקטיבית שהמהמר מייחס לאירועים השונים, שהיא שונה מההסתברות התאורטית; כשלמעשה מדובר בווריאציה של הסעיף הקודם (הזנחת אירועים חריגים).
דחיית הרלוונטיות של התוחלת המתמטית, בטענה שמאורעות חריגים אינם תורמים לערך המשחק במידה הגבוהה שהתוחלת מביאה בחשבון.
סופיות הבנק: מוסד ההגרלות שתואר לעיל מבטיח אמנם זכייה בגובה  2^{X}, אבל יכולתו לממש הבטחה כזו מוגבלת במשאבים הכספיים שלו (ובוודאי בגודלה הכולל של הכלכלה העולמית). כשמביאים אפקט זה בחשבון, יורדת התוחלת האמיתית של המשחק ללוגריתם של גודל הבנק, כלומר לא יותר מכמה עשרות שקלים.
ראו גם

פרדוקס האחים
פרדוקס המעטפות
קיארוסקורו

"לידת ישו" מאת Geertgen tot Sint Jans ‏(1490), ישו התינוק מופיע כמקור אור בהתאם לתיאורה של בריגיטה הקדושה משוודיה
קיארוסקורו (באיטלקית: Chiaroscuro; מילולית: "כהה-בהיר", לעיתים מתורגם "אוֹר-צֵל") הוא מונח מתחום הציור ועיקרו שימוש בניגודיות (קונטרסט) חדה בין אזורים כהים לבין אזורים בהירים בציור, בעל השפעה על תפיסת היצירה והקומפוזיציה שלה. הניגודיות יוצרת תחושה של דרמה ותלת־ממדיות ומציגה אובייקטים בעלי חשיבות כמוארים או כמקורות-אור. המונח משמש גם לאפקטים דומים באמנויות נוספות, כגון קולנוע, צילום וגרפיקה ממוחשבת. קרוואג'ו הוא מייצגה ומפתחה הבולט ביותר של השיטה.
כן משמש המושג לאופן של חיתוך עץ הכולל מגוון מרקמים, שבאמצעותם מיוצר אפקט של עומק תלת-ממדי, תחושת צבע ואפקטים של אור בוהק וצללים.
ציון קינן

| --- | --- |

 לידה:  3 בספטמבר 1955 (בן 69) 
 מדינה:  ישראל 
 השכלה:  האוניברסיטה הפתוחה 
 תפקיד:  מנהל כללי 
 
ציון קינן (נולד ב-3 בספטמבר 1955) הוא מנכ"ל בנק הפועלים לשעבר. במשך השנים שימש במגוון רחב של תפקידים בסניפים ובמטה ההנהלה הראשית של הבנק.
ביוגרפיה > ראשית חייו

קינן נולד כציון וקנין ב־3 בספטמבר 1955 במעברה ליד צומת מסמיה.
ביוגרפיה > בבנק הפועלים

קינן החל לעבוד בבנק הפועלים בשנת 1978, כעובד זוטר ("טלר"), בסניף הבנק ברחוב הרצל בתל אביב. לתפקידו הבכיר הראשון בבנק – מנהל האגף למשאבי אנוש – מונה קינן בשנת 1995. כעבור שלוש שנים מונה למנהל החטיבה הקמעונאית באזור הדרום, תפקיד בו היה ממונה על כ-40 סניפים.
בשנת 2000 קודם קינן לתפקיד מנהל האגף הקמעונאי, וקיבל אחריות על כ-250 הסניפים הקמעונאיים של הבנק. בשנה שלאחר מכן מונה לחבר הנהלת הבנק ולראש החטיבה למשאבי אנוש ולוגיסטיקה. ב-2003 מונה לראש החטיבה הקמעונאית של הבנק.
ב-2006 מונה לממלא-מקום מנכ"ל בנק הפועלים, ושנה לאחר מכן עבר לניהול החטיבה העסקית, שבין לקוחותיה החברות הגדולות ביותר בישראל. הוא הקים מטה לאסטרטגיה, שיווק ופיתוח עסקים, המתמחה בפיתוח פתרונות בנקאיים ועסקיים כוללים, מותאמים במיוחד לצורכי הלקוחות.
באוגוסט 2009 הודיעה ועדת איתור שהוקמה בבנק לאחר פרישת המנכ"ל הקודם צבי זיו, על בחירתו של קינן, קיבלה את אישור בנק ישראל למינוי, וקינן מונה למנכ"ל בנק הפועלים.
כשנה וחצי לאחר מינויו נפתחה נגדו חקירה בחשד לביצוע עבירות של קבלת דבר במרמה והפרת אמונים בתאגיד, בפרשה שעסקה באשראי שקיבל מהבנק דני דנקנר, יו"ר הבנק לשעבר, ובטיפולו של קינן בבקשת האשראי. על פי הנטען, בהיותו מנהל החטיבה העסקית בבנק, היה מעורב באישור הלוואה לדנקנר שלא על פי נוהלי העבודה המקובלים. במהלך החקירה נגד דנקנר התברר כי הוא מסר לקינן הצהרה כוזבת בדבר מטרת האשראי המבוקש ופירוט של נכסיו האישיים. זו הוצגה על ידי קינן בוועדת ההלוואות לעסקות בעלי עניין ללא בדיקה של נכונות המידע ובכך סייע לאישורה. נושא תפקודו של קינן שולב כהליך בדיקה שהתנהל בפרקליטות כחלק מן ההליך המשפטי שנוהל באותה עת נגד דנקנר. בסיום הליך הבדיקה הודיעה הפרקליטות כי אין בידה ראיות מספיקות להוכיח כי קינן שיקר לחברי ועדת האשראי או כי המידע שהביא בפניהם היה הגורם העיקרי באישור ההלואה לדנקנר, ולכן המליצו על סגירת התיק נגדו עקב חוסר ראיות מספיקות לאור הודעת הפרקליטות לא התנגד המפקח על הבנקים להמשך כהונתו של קינן כמנכ"ל הבנק אך החליט להמשיך בבדיקת האירוע בהיבט המנהלי והרגולטורי.
בפרשה אחרת, בה נחשד בעבירות מין באחת הכפופות לו בעת היותו מנהל חטיבה החליט פרקליט המדינה שי ניצן לסיים את הליך הבדיקה ולא לפתוח בחקירה פלילית זאת לאחר שבבדיקה נאספו חומרים ומסמכים מהבנק, וכן נגבו עדויות מגורמים מעורבים, אך אותה עובדת סירבה לשתף פעולה או להתלונן.
בחודש אוגוסט 2012 הוארכה כהונתו של קינן כמנכ"ל בנק הפועלים עד שנת 2017.
לאחר שקינן ומשפחתו סבלו מהטרדה מאיימת מצד עו"ד ברק כהן וקבוצת "באים לבנקאים", שמחו על פעילותו כמנכ"ל הבנק, הוציא בית המשפט, ביוני 2015, צו הרחקה נגד ברק כהן.
ב-1 באוגוסט 2016 פרש מבנק הפועלים והוחלף על ידי אריק פינטו.
השכלה

קינן הוא בעל תואר ראשון במדעי החברה מהאוניברסיטה הפתוחה ובעל תואר שני בלימודי עבודה מאוניברסיטת תל אביב.
חייו האישיים

נשוי ואב לשלושה ילדים.
הערות שוליים

↑  רויטל חובל, התיק נגד מנכ"ל בנק הפועלים לשעבר ציון קינן נסגר, בלי שזומן לחקירה, באתר הארץ, 3 באוגוסט 2017
↑  TheMarker Online, בנק הפועלים: כהונתם של סרוסי וקינן הוארכה עד 2017, באתר TheMarker‏, 13 בספטמבר 2012
↑  זוהר שחר לוי, בית המשפט אסר על עו"ד ברק כהן להתקרב למנכ"ל הפועלים ולבני משפחתו, באתר כלכליסט, 25 ביוני 2015
↑  רעות שפיגלמן, החל ממחר: אריק פינטו נכנס לתפקיד מנכ"ל בנק הפועלים, באתר כלכליסט, 31 ביולי 2016
צ'ן רואולין

זהו שם סיני; שם המשפחה הוא .
צ'ן רואולין (בסינית מפושטת: 陈若琳; באנגלית: Chen Ruolin;‏ 12 בדצמבר 1992, נאנטונג (אנ'), סין) היא קופצת למים סינית, זוכת חמש מדליות זהב אולימפיות משלוש אולימפיאדות שונות (2008, 2012, 2016). נחשבת לאחת מקופצות למים הטובות ביותר בכל הזמנים.
ביוגרפיה

צ'ן נולדה בנאנטונג (אנ'), מחוז ג'יאנגסו במזרח סין. סבה וסבתה גידלו אותה. בגיל ארבע החלה להתאמן בקפיצה למים. בגיל שש שברה את זרועה במהלך קפיצה למים, ובגיל 11 הצטרפה לנבחרת הלאומית של סין בקפיצה למים.
צ'ן היא האישה קופצת למים המעוטרת ביותר בעולם, ומשנת 2006 ועד לפרישתה בשנת 2016, היא זכתה במדליות זהב בקפיצה סינכרונית מפלטפורמה קשיחה מ-10 מטר בכל התחרויות החשובות, לרבות אליפויות העולם וגביע העולם. בשנת 2008, בגיל 15, זכתה בשתי מדליות זהב באולימפיאדת בייג'ינג בקפיצה מפלטפורמה קשיחה מ-10 מטר ובקפיצה סינכרונית מפלטפורמה קשיחה מ-10 מטר ביחד עם קופצת המים הסינית, ואנג שין (אנ'). בשנת 2010, זכתה בתואר קופצת למים של השנה (אנ') מטעם פדרציית השחייה הבינלאומית. באולימפיאדת לונדון שנערכה בשנת 2012, שוב זכתה בשתי מדליות זהב בקפיצה מפלטפורמה קשיחה מ-10 מטר ובקפיצה סינכרונית מפלטפורמה קשיחה מ-10 מטר ביחד עם קופצת המים הסינית, ואנג האו (אנ'). באולימפיאדת ריו דה ז'ניירו שנערכה בשנת 2016, זכתה במדליית זהב בקפיצה סינכרונית מפלטפורמה קשיחה מ-10 מטר ביחד עם קופצת המים הסינית, ליו חווישיה (אנ').
בשנת 2016, בגיל 23, נאלצה לפרוש מספורט תחרותי עקב פציעה בצוואר.
ראו גם

סין במשחקים האולימפיים
הערות שוליים

1 2  I have a young girl inside my heart, earning.fina.org
1 2  Chen Ruolin, forbes.com
1 2  Chen Ruolin, .nbcolympics.com
1 2  CHINESE PAIR WIN WOMEN'S 10 METRE SYNCHRONISED DIVING AS CHEN MAINTAINS 10-YEAR GOLDEN STREAK, olympic.org
↑  Who is... Chen Ruolin, nbcolympics.com
צילום מאקרו

צילום מאקרו של זבוב צהוב ממין Scatophaga stercoraria
צילום מאקרו של פתית שלג על רקע זכוכית, עם תאורה אחורית. זהו פתית גדול יחסית, בקוטר 4-5 מ"מ.
צילום מאקרו הוא צילום תקריב של אובייקטים קטנים מאוד. ההגדרה הקלאסית היא שהתצלום המוקרן על גבי סרט הצילום או חיישן דיגיטלי הוא בדרך כלל באותו הגודל של האובייקט. בזיהוי פלילי מתבצע שימוש נרחב בצילום מאקרו, זאת משום שהפרטים הקטנים בזירות הפשע או התאונה עשויים להיות משמעותיים מאוד לפענוח המקרה.
ציוד

צילום מאקרו נעשה באמצעות עדשות שתוכננו לצילומים קרובים במיוחד; עדשות אלו נקראות "עדשות מאקרו". חלק מהיצרנים קוראים ל"מאקרו" בשם "מיקרו"[דרוש מקור], אך שם זה עלול לבלבל עם מיקרופילם.
ישנם סוגים שונים של עדשות מאקרו, התלויים באורך המוקד:
עדשה בטווח של 50–60 מ"מ משמשת בעיקר לצילום מוצרים וחפצים קטנים.
עדשה בטווח של 90–105 מ"מ משמשת בעיקר לצילום חרקים, ופרחים.
עדשה בטווח של 150–200 מ"מ מאפשרת יותר דינמיות בצילום ומשמשת לצילום חרקים ובעלי חיים קטנים אחרים.
מספר עדשות זום מסוגלות לספק אפשרויות מאקרו אך לא בתקריב בגודל של "אחד על אחד".
צילום באמצעות "מפוח", טכניקת צילום מורכבת.
עומק שדה

עומק שדה קטן הוא שיקול חשוב מאוד בצילום מאקרו, בכך שהוא מאפשר התמקדות רק באובייקט החשוב ביותר. אלמנטים קרובים או רחוקים אפילו במילימטר מהאובייקט המצולם עלולים לשבש את הפוקוס ולטשטש אותו. בשל כך, מומלץ לצלם את אותו האובייקט מספר פעמים עם עומק שדה שונה בכל אחת מהתמונות. במצלמות דיגיטליות ובמצלמות בעלות חיישן ישנו יתרון גדול בצילום מאקרו בשל עומק השדה הרחב שהן מציעות.
תאורה

תאורה נכונה ושווה של האובייקט המצולם היא בעיה שקשה להתגבר עליה בצילום מאקרו. עדשות מסוימות מסוגלות לצלם אובייקט בקירוב עד כדי שהאובייקט נוגע בעדשה, במקרה זה, תוספת של תאורה לצילום אינה אפשרית כלל, מה שהופך צילום בתקריב קיצוני ללא מעשי. כדי "לגבור" על בעיה זאת, ישנם צלמים אשר משתמשים בעדשות טלפוטו (עדשה אשר הגודל הפיזי של העדשה קטן יותר מגודל הטווח שלה) בדרך כלל בעדשות בטווח של 100–200 מ"מ. עדשות אלה פופולריות כיוון שהן מאפשרות תאורה בין העדשה לאובייקט המצולם.
ראו גם

צילום
צילום פנורמי
אופטיקה
צילום דיגיטלי